ISLAM
JIHAD
KORAANI
SHARIA
HADITH
NAISET
KORAANI VAI RAAMATTU?
Tervetuloa The Islamic Dilemma -sarjan viidenteentoista osaan.
Olen Al Fadi, tämän sarjan isäntä.
Tänään puhumme hyvin arkaluontoisesta asiasta, -
joka liitttyy siihen, miten eri tavoilla kristityt ja muslimit saivat pyhät kirjansa.
Ollessani muslimi minulle opetettiin (niin kuin vieläkin monille muslimeille), -
että Jumala itse ei puhu profeetoille suoraan, -
vaan hän välittää sanomansa heille jotenkin muuten.
Kuitenkin Koraani sanoo, että profeetta Mooses -
puhui Jumalan kanssa suoraan, kasvoista kasvoihin.
Kun ihmettelemme näitä Koraanin ristiriitaisuuksia, -
monet islamin opettajat sanovat, että ei Koraanissa todellisuudessa tarkoiteta, -
että Mooses olisi saanut ilmestyksensä suoraan Jumalalta.
Tänään haluaisin kuitenkin näyttää teille Koraanin jakeita, -
joissa kerrotaan, miten Jumala ilmoittaa itsensä -
ja miten Jumala ilmoittaa sanansa lähettiläilleen.
Vertaan nyt islamin käsitystä Jumalan ilmoituksesta -
kristilliseen käsitykseen Jumalan ilmoituksesta.
Ruudulla näkyy tärkeä Koraanin kohta, luvun 85 jakeet 21 ja 22.
Siinä sanotaan, että nykyinen Koraani on taivaassa olevan Koraanin kopio:
"Tosiaan, tämä on jalo Koraani huolella varjellussa taulussa."
Mikä tämä huolella varjeltu taulu on?
Muslimeille opetetaan tämän jakeen pohjalta, -
että taulu on taivaassa ja se on ikuinen ja ylivertainen -
ja sitä ei ole koskaan luotu.
Taulu on siis osa Jumalaa, koska siinä on hänen sanansa.
Tämä on tärkeää eräästä tietystä syystä.
Meille muslimeille opetetaan, että Jumalan sana ei ole luotu.
(Ainakin suurimmalle osalle muslimeista opetetaan näin.)
Meille opetetaan, että se on ikuinen ja sitä säilytetään taivaassa.
Tämä on tärkeä muistaa, kun kuulemme, -
mitä Jeesuksesta kerrotaan Koraanissa.
Kerron tästä muutaman minuutin päästä, -
kun ruudulla näkyy Jeesuksesta kertova jae.
Koraanin jakeiden 85:21-22 pohjalta sanotaan siis, -
että Koraania, Jumalan sanaa, ei ole luotu, vaan se on osa Jumalaa.
Jos Koraani olisi luotu, Jumala ei olisi puhunut ennen Koraanin antamista -
ja Jumala olisi luonut oman puhekykynsä.
Silloin Jumala ei olisi täydellinen. Tämä on islamissa kiistakysymys.
Useimmat muslimit uskovat, että Koraani on ikuinen.
Jotkut muslimit kuitenkin sanovat, että Koraani ei ole ikuinen.
Kun sanomme, että alkuperäinen Koraani on taivaassa, -
se tarkoittaa, että Jumalan sana tuli suoraan taivaasta.
Jumalan sana ei ole luotu. Se on ikuinen ja aina voimassa.
Se on taivaassa ja on osa Jumalaa.
Haluan painottaa kaikkea tätä, -
koska kohta puhumme asiasta, johon ne liittyvät.
En ole enää nykyään muslimi, joten en usko Koraanin olevan Jumalan sanaa.
Mutta haluaisin pyytää muslimikuuntelijoita -
kuuntelemaan kaiken, minkä haluan sanoa, loppuun asti.
Puhun sinulle vain yhdestä syystä: Haluan sinun pääsevän taivaaseen.
Jos uskot Koraaniin, -
ajattele myös niitä Koraanin kohtia, joista kohta puhun.
Tämän takia ohjelmamme nimi on Islamic Dilemma (Koraani vai Raamattu)
Minä puhun kohta tärkeistä asioista.
Jos todella etsit Jumalan sanan totuutta,
sinun on ajateltava myös näitä asioita.
Jos uskot Jumalan viimeiseen ilmoitukseen, -
kuuntele minua ajatuksella ja ystävällisesti, ohjelman loppuun asti.
Raamattu käskee kertomaan totuuden ystävällisesti.
Rukoilen Jumalaa, että me olemme nyt toistemme ystäviä.
Koraanin jakeessa 42:51 sanotaan:
"Jumala puhuttelee ihmisiä vain ilmestyksen kautta tai verhon takaa..."
Jumala on suurempi kuin ihminen, -
siksi Jumala ei alennu puhumaan hänelle suoraan.
"Jumala puhuttelee ihmisiä..."
Arabiaksi tässä puhutaan pelkästään miehistä, -
vaikka suomeksi puhutaankin "ihmisistä".
Islamissa tai Koraanissa ei ole naisprofeettoja.
Lähettiläät ovat siis aina miehiä.
Jae jatkuu: "Jumala puhuttelee ihmisiä vain ilmestyksen kautta..."
Miten ihminen saa ilmestyksen?
Luultavasti hän kuulee jotain tai saa jonkin kirjoitetun viestin.
Jae jatkuu: "(Jumala puhuttelee ihmisiä) ... verhon takaa".
Ihminen siis kuulee Jumalan äänen, mutta hän ei näe Jumalaa.
Jumala ei ilmesty hänelle.
Hän voi kuulla sanoman unessa tai transsissa (eli hurmoksessa).
Hän voi kuulla jotain ääniä.
Mutta hän ei voi koskaan nähdä hahmoa, -
josta hän voisi sanoa, että se oli Jumala.
Näin oli sekä aiempien profeettojen -
että Mohammedin, viimeisen profeetan kohdalla, -
hänen, jota Koraani kutsuu Jumalan suosikkiprofeetaksi.
Muhammad oli tässä suhteessa samanlainen kuin muut profeetat, -
myös hän itse sanoi niin.
Näin sanotaan myös Mohammadin suosikkivaimon -
Aishan Hadith-kokoelmassa. Muuten, Aihsha on Abu Bakrin tytär.
Aisha on Mohammadin toinen vaimo, -
ja ainut Mohammadin vaimoista, joka oli neitsyt mennessään naimisiin.
Mohammad oli vähän yli 50-vuotias kosiessaan Aishaa.
Kosimishetkellä Aisha oli kuusivuotias, ja häiden aikaan hän oli yhdeksän.
Aisha sanoi, että Mohammad ei koskaan nähnyt Jumalaa.
Jotkut luulivat Mohammadin nähneen Jumalan, -
kun Mohammad sanoi käyneensä taivaassa.
Mohammad ja hänen seuraajansa pelkäsivät, -
että Mohammedin väitettäisiin muuttaneen mielensä.
Ensin Mohammad sanoi, että ihminen ei voi nähdä Jumalaa -
ja sitten ihmiset luulivat Mohammadin nähneen Jumalan.
Siksi Aisha sanoi, -
että jos joku väittää Mohammadin nähneen Jumalan, hän valehtelee.
Palataan taas Koraanin jakeeseen 42:51.
Jumala puhuttelee ihmisiä vain ... verhon takaa -
tai sitten Hän lähettää lähettilään..."
Emme tiedä, tarkoittaako "lähettiläs" tässä enkeliä -
vai onko tässä kysymys ihmisestä -
vai kenties demonista (eli pahasta hengestä).
Koraani puhuu ainakin kolmenlaisista lähettiläistä.
Ihmisille lähetetään lähettiläiksi ihmisiä.
Demoneille (arabiaksi Jinn tai Genies) lähetetään lähettiläiksi demoneita.
Koraani puhuu myös muunlaisista lähettiläistä, esim. enkeleistä.
Joskus Koraani tekee eron Gabrielin ja muiden enkelien välillä.
Koraanista ei siis selviä tarkkaan, -
minkälaisesta lähettiläästä tässä puhutaan.
Jumala puhuu siis ilmestyksessä, verhon takaa tai lähettilään kautta.
Lähettiläälle Jumala "antaa luvallaan ilmestyksenä, mitä tahtoo".
Tämä on tämän jakeen sanoma.
Koraanin mukaan asiat ovat aina tapahtuneet näin.
Meillehän opetetaan, että Koraani on Jumalan viimeinen ilmoitus.
Meille opetetaan, että Koraani kertoo totuuden siitäkin, -
mitä tapahtui ennen Koraanin ja Mohammadin aikaa.
Koraanissa neuvotaan Mohammedia ja uskovia -
esim. luvun 10 (eli Yunuksen eli Joonan luvun) -
jakeessa 94: "Jos epäilet... kysy niiltä, jotka ovat ennen sinua saaneet Kirjan."
Jakeessa 10:94 Koraani sanoo, että ainakin osa Raamatustakin on totta.
Kirjalla tarkoitetaan tässä Raamattua.
Mohammadin ja muslimien pitää kysyä -
Raamattuun uskovilta (eli Kirjan ihmisiltä).
Heidän pitää siis pyytää Kirjan ihmisiä vahvistamaan, -
että Koraanin ja Mohammadin opetukset ovat Raamatun mukaiset.
Kysymme nyt asioita Kirjan ihmisiltä eli luemme Raamattua.
Koraanin jakeessa 42:51 sanotaan: "Jumala puhuttelee ihmisiä..."
Arabiaksi tässä puhutaan pelkästään miehistä, ei naisista.
Ensimmäisen Mooseksen kirjan 16. luvussa kerrotaan Hagarista.
Muslimit sanovat Hagarin olevan Abrahamin vaimo ja Ismaelin äiti.
Raamatun mukaan Hagar ei ollut Abrahamin vaimo, -
vaan hänen rakastajattarensa.
Raamatun mukaan Abraham oli tottelematon Jumalalle -
ollessaan sukupuoliyhteydessä Hagarin kanssa.
Sanon tämän, ettei kukaan luulisi Raamatun hyväksyvän moniavioisuutta.
Jumala käski miehen liittyä vaimoonsa, niin että he kaksi olisivat yhtä.
Jos Jumala olisi halunnut ihmisestä moniavioisen, -
hän olisi luonut yhden Aatamin ja neljä Eevaa.
Jumala loi vain yhden Aatamin ja yhden Eevan.
Ensimmäisen Mooseksen kirjan luvussa 16 Hagar riitelee -
Saaran, Abrahamin vaimon, kanssa.
Riidan jälkeen Hagar pakenee autiomaahan.
Jakeessa 11 sanotaan: " Sitten Herran enkeli sanoi hänelle..."
Usein ilmausta "Herran enkeli" käytetään, kun Jumala itse ilmestyy ihmiselle.
Myös tässä on kysymys Jumalasta itsestään.
Jakeessa 16:7-8 sanotaan, että Herran enkeli kohtasi Hagarin -
ja sanoi hänelle: "MINÄ teen sinun jälkeläistesi määrän suureksi..."
Luultavasti tässä puhuu itse Jumala, -
koska vain hän osaa antaa ihmisille jälkeläisiä.
Joko enkeli valehtelee, koska enkelit eivät osaa antaa jälkeläisiä -
tai sitten Hagarille puhuva Herran enkeli on itse Jumala.
Hagar oli nainen.
Koraanin mukaan vain miehet voivat saada ilmestyksiä -
ja hekin vain verhon takaa.
Mutta tässä raamatunkohdassa -
Jumala puhuu naiselle kasvoista kasvoihin
Jakeessa 11 Herran enkeli sanoo: "Sinä olet raskaana..."
Herran enkeli sekä lupasi antaa Hagarille paljon jälkeläisiä -
että tiesi hänen olevan raskaana.
Tämä tapahtui 4000 vuotta sitten.
Ei silloin ollut vielä ultraäänitutkimuksia tai röntgenkuvia.
Tässä puhuu Jumala. Hän tietää, mitä on ihmisen kohdussa.
Herran enkeli sanoo: "Sinä olet raskaana, ja kun synnytät pojan..."
Herran enkeli tiesi lapsen sukupuolen.
Herran enkeli jatkaa: "Anna hänelle nimeksi Ismael..."
Sana "Ismael" tarkoittaa "hän kuulee".
Jos osaat arabiaa, huomaat, -
että sana "Ismael" tulee sanasta "isma" (tai "sema"), joka tarkoittaa "kuulla".
Pääte "-el" tarkoittaa Jumalaa.
Joten "Ismael" tarkoittaa "Jumala kuulee."
Seuraavassa kalvossa kerrotaan, miksi Jumala kuulee.
Jumala kuuli Hagarin ahdistuksen, surun ja valituksen, -
kun hän joutui lähtemään autiomaahan, vaikka oli raskaana.
Muista, että Hagar ei ollut edes Abrahamin vaimo, -
vaan Saaran palvelija ja Abrahamin rakastaja.
Saara itse pyysi Abrahamia olemaan sukupuoliyhteydessä Hagarin kanssa, -
koska Saara ajatteli, ettei hän itse voisi saada lasta, -
vaikka Jumala oli luvannut Abrahamin ja Saaran -
saavan yhteisen lapsen.
Mutta me ihmiset haluamme tehdä asiat niin, -
kuin meistä itsestämme näyttää viisaalta.
Me emme aina jaksa odottaa sitä, että Jumala täyttää lupauksensa.
Raamatun mukaan Herran enkeli ilmestyi Hagarille.
Jakeessa 11 lukee: "Niin Hagar alkoi kutsua Herraa, joka oli puhunut hänelle...".
Siis Jumala (Herra) puhui Hagarille.
Jumala ei puhunut verhon takaa tai lähettilään kautta.
Jumala itse puhui Hagarille.
"Niin Hagar alkoi kutsua Herraa... nimellä El-Roi -
'Jumala joka minut näkee', sillä hän ajatteli:
'Olenko todella saanut... nähdä hänet, joka valvoo askeleitani?'
Hagar tarkoitti, että hän oli nähnyt Jumalan.
Minulla on nyt kysymys.
Koraani sanoo, että Jumala puhuu vain miehille, -
ja heillekin vain verhon takaa -
tai esim. lähettilään tai enkelin kautta.
Kuitenkin Jumala puhui Hagarille, naiselle, -
mutta hän ei puhunut Mohammadille, suosikkilähettiläälleen, -
viimeiselle profeetalle.
Miksi ihmeessä Jumala ilmestyi Hagarille mutta ei Mohammadille?
Luen nyt yhden kohdan Koraanista.
Luen aina välillä Koraania ja aina välillä Raamattua, -
koska haluan näyttää teille, -
että Koraanissa sanotaan eri paikoissa eri tavalla.
Siksi Koraani ei ole luotettava.
Eri kohdissa Koraania on eri opetuksia samoista asioista.
Tämä on tärkeä Koraanin jae.
En haluaisi puhua Koraanin jakeista, koska joku saattaa kuvitella, -
että luulen Koraaninkin olevan Jumalan sanaa.
Mutta haluan käyttää islamin termejä. Koraanin luku 4, jae 171:
"...Messias, Jeesus, Marian poika, oli Jumalan lähettiläs -
ja Hänen Sanansa, jonka Hän antoi Marialle..."
Ympyröin tästä jakeesta mm. sanat: "Hänen Sanansa".
Tässä sanotaan, että Jeesus on Jumalan Sana.
Jeesus ei ollut vain sana, joka sanottiin Marialle.
Jeesus itse on Jumalan Sana. Miksi tämä on tärkeää?
Kuulimme juuri, että Jumalan sanaa säilytetään Taivaassa kivitauluissa.
Siis Koraanin mukaan, ei Raamatun mukaan -
Jeesus on Jumala. Ja Jeesus on ikuinen.
Jeesus on taivaassa. Hän tuli maailmaan, mutta nyt hän on taivaassa.
Jeesus on täydellinen ja ikuinen.
Sitä tämä Koraanin jae tarkoittaa.
Tiedän kyllä, etteivät muslimioppineet sano näin.
Mutta usein, kun lainaamme muslimioppineiden puheita, -
meille sanotaan, että he ovat vain erehtyväisiä ihmisiä.
Me luemme nyt Allahin sanaa.
Allah itse sanoo, että Jeesus on Hänen Sanansa.
Ei tässä sanota, että Allah sanoi sanan.
Tässä sanotaan, että Jeesus on Allahin Sana.
Jeesus ei ole puhuttu sana, ei käsky saada alkunsa, -
ei mitään sellaista.
Tässä sanotaan selvästi, että Jeesus on Allahin sana.
Ajatelkaa tätä jaetta. On tärkeää ymmärtää, mitä se tarkoittaa.
Ensinnäkin Jeesus on Jumalan sana, -
mutta siksi toisekseen Jumala näyttää puhuvan suoraan Marialle.
Ja Maria on nainen, -
ei mies, vaikka Koraanissa väitetään Jumalan puhuvan vain miehille.
Koraanin luvun 19 (Marian luvun) jakeessa 17 sanotaan samaa:
Jumala lähetti Marian, naisen, luokse enkelin
(suomenkielisessä Koraanissa Hengen).
Tässä Jumalan enkeli kertoo Marialle Jumalan viestin.
Tämä enkeli on muuten Gabriel sekä Raamatun että Koraanin mukaan.
Minulla on sinulle kysymys. Onko Maria profeetta?
Näin Koraanissa sanotaan.
Jumalan sanansaattajat voivat tulla vain profeettojen luokse.
Enkeleiden pitäisi tulla vain miesten luo.
Miksi enkeli sitten tuli Marian luo, vaikka hän oli nainen?
Nyt kerron, miten Jumala ilmaisee itsensä ja Sanansa Raamatun mukaan.
Koraanin mukaan ihmisen on odotettava lähettilästä -
saadakseen tietää, että on olemassa Jumala ja tällä Jumalalla on viesti.
Koraanissa sanotaan, että Jumala lähettää -
jokaiselle kieliryhmälle oman lähettilään, -
joka tuo heille kirjan, josta he voivat oppia Jumalasta.
Raamattu ja Koraani ovat eri mieltä tästä.
Koraani väittää profeetta Joonan saarnanneen omalle kansalleen.
Raamatun mukaan Joona meni saarnaamaan ulkomaille,
toisenkieliselle kansalle.
Hän saarnasi assyrialaisille, Israelin vihollisille.
Raamatusta näkyy siis, että Jumala ei rakastanut pelkästään israelaisia.
Hän välitti koko maailman ihmisistä, myös Israelin vihollisista.
Jumala on kaikkien ihmisten Jumala, -
ja hän on lähettänyt saman sanoman kaikille maailman ihmisille.
Miten Jumala sitten ilmaisee itsensä Raamatun mukaan?
Ei pelkästään lähettiläiden kautta.
Room. 18-20: "Jumalan viha ilmestyy taivaasta..."
"Viha." Jumalan viha ja tuomio ovat jo täällä.
Ihmiset on tuomittu, koska he ovat olleet -
tottelemattomia Jumalalle Aatamin päivistä asti.
Ihmiset ovat toimineet hänen käskyjensä vastaisesti.
He ovat toimineet vain oman tahtonsa mukaan.
He ovat eläneet kelvottomasti.
Siksi Jumalan viha on ilmestynyt taivaasta.
Yksikään ihminen ei kelpaa Jumalalle.
Jos et tiedä, kuka Jumala on, kuuntele tätä, niin voit päästä taivaaseen.
Roomalaiskirjeen jakeessa 1:18 sanotaan: -
"Jumalan viha... kohdistuu... vääryyteen, -
jota ihmiset tekevät pitäessään totuutta vääryyden vallassa. -
Jakeessa 19 sanotaan Jumalan ilmoituksesta: -
"Sen, mitä Jumalasta voidaan tietää, he kyllä voivat nähdä.
Onhan Jumala ilmaissut sen heille."
Jumala ei ilmoittanut sanomaansa vain lähettiläiden tai kirjojen kautta.
Jakeessa 20 lukee, miten Jumala ilmaisi sen heille:
"Hänen näkymättömät ominaisuutensa -
hänen ikuinen voimansa ja jumaluutensa -
ovat maailman luomisesta asti olleet nähtävissä ja -
havaittavissa hänen teoissaan." Jopa maailman luominen -
(eli yleinen ilmoitus) kertoo siitä, kuka Jumala on: -
hänen jumaluudestaan ja hänen mielenlaadustaan.
"Hänen näkymättömät ominaisuutensa -
ovat nähtävissä ja havaittavissa. Sen vuoksi he eivät voi puolustautua."
Tämän mukaan ei tarvitse odottaa lähettilästä -
tietääkseen että on Jumala.
Koraani on tästä täysin eri mieltä kuin Raamattu.
Raamattu sanoo, että Jumala tahtoo sinun ymmärtävän -
hänen olevan olemassa nähtyäsi sen kaiken, minkä hän on luonut.
Jumala välittää sinusta niin paljon, -
että antoi kyvyn ja tahdon ymmärtää, että Jumala on olemassa.
Luetaan toinen tärkeä Raamatun kohta. Joh. 17:17.
Heprealaiskirjeen jakeissa 1:1-2 sanotaan:
"Monet kerrat ja monin tavoin Jumala muinoin puhui -
profeettojen suulla..." (ja ihmeillä, merkeillä ym.)
"Mutta näinä viimeisinä aikoina..." (2000 vuotta sitten ja siitä lähtien) -
hän on puhunut meille Pojassaan..."
Jumalan Poika on ihmiseksi syntynyt Jumala.
Pojasta näkee, millainen Jumala on.
Haluaisin puhua teille vielä lisää tästä tärkeästä asiasta, -
mutta ohjelmamme on kohta loppumassa.
Lupaan kuitenkin, että puhumme tästä asiasta vielä toisessakin ohjelmassa.
Silloin näytän teille Raamattua ja Koraania vertailemalla, -
että Jumala puhuu meille Pojassaan.
Jeesusta, Jumalan Poikaa, Jumala itse pitää viimeisenä ilmoituksena.
Kiitos, kun kuuntelit ohjelmaamme.
Internet-sivujemme osoite näkyy kohta ruudulla.
Lähetä sähköpostiosoitteeseemme kysymyksiä, kommentteja ja ehdotuksia.
Näkemiin ja siunausta sinulle.